**Šahovnica.jpg**

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 250-04/22-01/05

**URBROJ:** 2196-19-02-22-01

**Negoslavci,** 15.06.2022. godine

Na temelju odredaba Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini (Zaključak Vlade Republike Hrvatske, KLASA: 022-03/21-07/502, URBROJ: 50301-29/23-22-02, od 20.01.2022. godine), članaka 4., stavka 2. i članka 8., stavka 2. Zakona o zaštiti od požara („Narodne novine“ broj 92/10), članka 9., stavka 2. Pravilnika o agrotehničkim mjerama („Narodne novine“ broj 22/19) i članka 19., stavka 1., točke 2. Statuta Općine Negoslavci („Službeni vjesnik“ VSŽ broj 01/21) Općinsko vijeće Općine Negoslavci na svojoj redovnoj sjednici dana 15.06.2022. godine donosi

**ODLUKU**

**o mjerama zaštite od požara za vrijeme žetve i vršidbe**

**I OPĆE ODREDBE**

**Članak 1.**

Ovom Odlukom se propisuju mjere zaštite od požara na području Općine Negoslavci, koje se provode za vrijeme obavljanja žetve, vršidbe i sakupljanja prostirke od strane poljoprivrednih poduzeća i građana te organizacija dežurstva i vršenja nadzora nad provođenjem mjera zaštite od požara.

**Članak 2.**

Poljoprivredne organizacije i građani koji obavljaju žetvene radove sa kombajnima dužni su na istim postaviti sredstva i opremu za gašenje požara propisanu ovom Odlukom, a vozači kombajna moraju biti osposobljeni za rukovanje opremom za gašenje požara.

**Članak 3.**

Neposrednu kontrolu nad provođenjem propisanih mjera zaštite od požara obavlja nadležna Policijska uprava putem inspekcije za zaštitu od požara i nadležnog vatrogasnog zapovjednika.

**IV MJERE ZAŠTITE OD POŽARA**

**Članak 4.**

Za vrijeme žetve i vršidbe poduzimaju se mjere zaštite usjeva, prostirke, kombajna i transportnih sredstava sa ciljem da se spriječi nastajanje i širenje požara.

Na mjestu gdje se obavlja žetva svaki radni stroj mora posjedovati sljedeću opremu za gašenje požara:

* Osobni automobil i kombi vozila – vatrogasni aparat S-2 kg,
* Kamioni do 2,5 tona i traktori – vatrogasni aparat S-3 kg,
* Kombajni i kamioni do 10 tona – vatrogasni aparat S-6 kg.

**Članak 5.**

Poljoprivredne organizacije ili građani koji obavljaju žetvu sa više od dva kombajna na jednoj žetvenoj površini, dužni su pored vatrogasnih aparata navedenih u članku 4. ove Odluke, osigurati cisternu sa vodom kapaciteta 3.000-5.000 litara vode u minuti, dovoljnu duljinu vatrogasnih cijevi i mlaznicu, 3-5 metlanica za gašenje požara otvorenog prostora, te traktor sa plugom za odoravanje i lanac – sajlu za izvlačenje kombajna.

**Članak 6.**

Na početku žetvene površine treba postaviti upozorenje zabranjeno pušenje i upotreba otvorenog plamena.

Na svakom kombajnu treba postaviti vidljivi znak zabranjeno pušenje.

**Članak 7.**

Vozač kombajna i osobe na održavanju istih dužni su svakodnevno prije izlaska na žetvenu površinu ili početka žetve i vršidbe izvršiti čišćenje kombajna, a po potrebi izvršiti i pranje motora kombajna.

**Članak 8.**

Svi kombajni u pojedinačnom radu moraju imati kontrolne knjige, a u zajedničkom radu jednu kontrolnu knjigu na žetvenoj površini u kojoj se upisuju redovito čišćenje i pranje kombajna te kontrola nad provođenjem propisanih mjera zaštite od požara temeljem ove Odluke.

**Članak 9.**

Spaljivanje trave, korova, raslinja, strništa i biljnog otpada za vrijeme sazrijevanja strnih žitarica i uljane repice te za vrijeme trajanja žetve zabranjeno je u bilo kojem obliku.

Žetveni ostaci ne smiju se nikada spaljivati, a njihovo spaljivanje je dopušteno samo u cilju sprečavanja širenja ili suzbijanja organizama štetnih za bilje u periodu od 01. svibnja do 31. listopada, uz provođenja mjera zaštite od požara sukladno članku 4. Odluke o uvjetima spaljivanja korova, trava i drugog otpadnog materijala biljnog porijekla (KLASA: 250-04/22-01/04, URBROJ: 2196-19-01-22-01, od 09.06.2022. godine) .

**Članak 10.**

Nakon žetve spaljivanje je dopušteno u slačajevima i u perodu propisanom Odlukom o uvjetima spaljivanja korova, trava i drugog otpadnog materijama biljnog porijekla.

**Članak 11.**

Kamare slame u ekonomskom dvorištu poljoprivrednih organizacija i građana moraju biti odmaknute najmanje 10 metara od građevina, uličnog niza i javnih putova.

**III ORGANIZACIJA DEŽURISTVA**

**Članak 12.**

Poljoprivredna zadruga u svrhu sprječavanja i otklanjanja opasnosti od požara za vrijeme sazrijevanja i žetve strnih žitarica i uljane repice na poljoprivrednim površinama osiguravaju motrilačko-dojavnu službu i odgovarajuću opremu i sredstva za gašenje i dojavu požara.

Za vrijeme trajanja žetve i vršidbe u Općini organizirat će se dežurstvo.

**Članak 13.**

Neposredno prije i za vrijeme žetve PZ Negoslavci se određuje za nosioca protupožarne zaštite na području Općine Negoslavci s obzirom na svoju djelatnost.

Brojevi telefona Vatrogasne jedinice, Policijske uprave i Centra za motrenje i obavještavanje trebaju biti istaknuti na vidnom mjestu i na oglasnoj ploči Općine.

**IV NADZOR NAD PROVOĐENJEM MJERA ZAŠTITE OD POŽARA**

**Članak 14.**

Nadzor nad provođenjem mjera zaštite od požara utvrđenih ovom Odlukom vrši inspekcija zaštite od požara i poljoprivredne inspekcije temeljem Zakona o zaštiti od požara i Zakona o poljoprivrednom zemljištu.

**Članak 15.**

Nadležna Policijska uprava obavijestit će Općinsko vijeće i druga nadležna tijela lokalne samouprave o stanju zaštite od požara, problematici i obvezama u svezi sa požarno preventivnim mjerama za vrijeme žetve i vršidbe.

**V KAZNENE ODREDBE**

**Članak 16.**

Novčanom kaznom u iznosu od 500,00 do 1.000,00 kuna kaznit će se za prekršaj pravna osoba:

* ako ne poduzme mjere iz zaštite od požara sukladno članku 5. i 6. ove Odluke,
* ako obavlja spaljivanje strništa, suhe trave i loženje vatre u bilo kojem obliku (članak 9. stavak 1. ove Odluke),
* ako slaže stogove i kamare prostirke i sijena suprotno odredbi stavka 11. Odluke,
* ako ne izradi plan mjera s preglednom kartom i uspostavi vatrogasnog dežurstva motrenja i obavješćivanja (članak 12. Odluke).

Za prekršaj iz stavka 1. ovog članka kaznit će se globom u iznosu od 200,00 kuna odgovorna osoba u pravnoj osobi.

Novčanom u iznosu od 200,00 kuna kaznit će se za prekršaj fizička osoba:

* ako ne poduzme mjere iz zaštite od požara 5. i 6. ove Odluke,
* ako obavlja spaljivanje strništa, suhe trave i loženje vatre u bilo kojem obliku utvrđene člankom 9. stavak 1.,
* ako slaže stogove i kamare prostirke i sijena suprotno odredbi članka 11. Odluke.

**VI ZAVRŠNE ODREDBE**

**Članak 17.**

Ova Odluka stupa na snagu danom nakon dana objave u Službenom glasniku Općine Negoslavci, a objavit će se u Službenom glasniku Općine Negoslavci, na internet stranici Općine te na druge odgovarajuće načine i dostaviti vršiocima usluga i vlasnicima kombajna.

**Predsjednik Općinskog vijeća:**

Miodrag Mišanović